Document ID: 31999D0244

Odločba Komisije
z dne 26. marca 1999
o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških izdelkov za prehrano ljudi
(notificirano pod dokumentarno številko K(1999) 768)
(Besedilo velja za EGP)
(1999/244/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2] in zlasti člena 2(2) in člena 7 Odločbe,
(1) ker je v Odločbi Komisije 97/296/ES [3], kakor je bila nazadnje spremenjena z Odločbo 1999/136/ES [4], podan seznam držav in območij, iz katerih je dovoljen uvoz ribiških proizvodov za prehrano ljudi. V Delu I Priloge I je podan seznam imen držav in območij, ki jih ureja posebna Odločba, v delu II pa je podan seznam držav in območij, ki sodijo v člen 2(2) Odločbe 95/408/ES. V Prilogi II je podan seznam imen držav in območij, iz katerih je bil uvoz dovoljen do 31. januarja 1999 pod pogoji iz člena 11(7) Direktive 91/493/EGS;
(2) ker Odločba Komisije 1999/245/ES [5] določa posebne uvozne pogoje za ribiške in ribogojne proizvode s poreklom s Sejšelov. Ker je zato treba dodati Sejšele v Del I seznama Priloge A držav in območij, iz katerih je dovoljen uvoz ribiških proizvodov za prehrano ljudi;
(3) ker so francoska Polinezija, Gabon in Saint Pierre et Miquelon predložile podatke, da izpolnjujejo enakovredne pogoje in lahko jamčijo, da ribiški proizvodi, ki jih izvažajo v Skupnost, izpolnjujejo zdravstvene zahteve iz Direktive 91/493/EGS; zato je treba navedeni seznam spremeniti tako, da se vključijo te države in območja v Del II seznama;
(4) ker zaradi resnosti pomanjkljivosti, ki so se pokazale med inšpekcijskim obiskom v Kazakhstanu, uvoz kaviarja ne bi bil odobren in se zato ta država črta iz Dela II seznama;
(5) ker uvoz iz tretjih držav, ki so navedene na seznamu v Prilogi II, od 1. februarja 1999 ni več dovoljen;
(6) ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
S Prilogo k tej odločbi se nadomestita Priloga I in Priloga II k Odločbi 97/296/ES.
Člen 2
Ta odločba je naslovljena na države članice.
V Bruslju, 26. marca 1999

Labels: 0
3
5
6